**POEZIJOS KONKURSO „HAIKU MAŽEIKIAMS“**

**NUOSTATAI**

**I. Bendrosios nuostatos**

1. Poezijos Konkurso „Haiku Mažeikiams“ (toliau nuostatuose – Konkursas) nuostatai nustato tikslus, reglamentuoja reikalavimus Konkurso dalyviams, Konkurso organizavimo, darbų vertinimo ir nugalėtojų apdovanojimo tvarką.
2. Konkurso organizatorius – Mažeikių rajono savivaldybės viešoji biblioteka (toliau – Viešoji biblioteka).
3. Konkurso rėmėjai – Mažeikių rajono savivaldybės viešoji biblioteka ir Mažeikių Rotary klubas „Liberta“.
4. Konkursą koordinuoja Viešosios bibliotekos Informacijos išteklių formavimo skyriaus vyresnioji bibliotekininkė Edita Juodeikienė, tel. (8 443) 25057, el. p. komplektavimas@mrvb.lt.

**II. Konkurso tikslai**

1. Skatinti mokinių kultūrinę saviraišką, gebėjimą tiksliai ir taikliai reikšti savo mintis.
2. Puoselėti bei propaguoti Mažeikių krašto kultūrinį turizmą.

**III. Konkurso vykdymo laikas**

1. Konkursas vyksta nuo 2020 m. spalio 15 d. iki lapkričio 10 d.

**IV. Konkurso dalyviai**

1. Konkurse gali dalyvauti Mažeikių rajono 9–12 klasių mokiniai.

**V. Konkurso organizavimas**

1. Dalyvavimo sąlygos:

9.1. Vienas mokinys gali pateikti nuo 1 iki 3 anksčiau niekur neskelbtų haiku, kurių tema – „Haiku Mažeikiams“ (paminint Mažeikių krašto gamtą, lankytinus objektus, kultūrą, istoriją, įstaigas ir pan.);

9.2. Pateikiant šiuolaikinės formos haiku, būtina išlaikyti 3 eilučių formą;

9.3. Haiku galima užrašyti baltomis pastelėmis ant juodos piešimo kortelės „SMLT Haiku cards“ (priemones rasite Viešosios bibliotekos Vaikų ir jaunimo skyriuje) arba siųsti el. p. komplektavimas@mrvb.lt ;

9.4. Kaip rašyti haiku, rasite nuorodose:

<http://www.jal-foundation.or.jp/002sekai/howto/panf_lithuania.pdf>

<http://zaliazole.lt/naujienos/perziureti/546>

1. Spausdintinėmis raidėmis parašyti metriką:

Autoriaus vardas, pavardė, amžius;

Mokyklos pavadinimas, klasė.

1. Konkurso dalyvių darbus pristatyti į Viešosios bibliotekos Vaikų ir jaunimo skyrių arba siųsti el. p. komplektavimas@mrvb.lt .
2. Konkurso dalyvių kūryba „Haiku Mažeikiams“ bus eksponuojama Viešojoje bibliotekoje nuo 2020 m. lapkričio 23 d. iki gruodžio 6 d.

**VI. Konkurso darbų vertinimas ir dalyvių apdovanojimai**

1. Darbus vertins Viešosios bibliotekos direktoriaus sudaryta komisija (toliau – Komisija).
2. **Pagrindiniai vertinimo kriterijai:**

**Eilėraščio atitikimas haiku žanro reikalavimams;**

**Konkurso temos atitikimas;**

**Vaizdo ir emocijos dermė;**

**Netikėtumo atskleidimas.**

1. Iš visų Konkursui pateiktų darbų komisija išrinks 6 geriausiai vertinimo kriterijus atitinkančius darbų autorius, pagal dvi amžiaus grupes:

I grupė – 9–10 klasių moksleiviai;

II grupė –11–12 klasių moksleiviai.

1. Geriausių darbų autoriai gruodžio 1 d. bus apdovanoti Viešosios bibliotekos padėkos raštais ir prizais.